1. ปัจจัยความเสี่ยง

ปี 2550 เศรษฐกิจประเทศไทยมีอัตราการเจริญเติบโตของผลิตภัณฑ์มวลรวมในประเทศ
โดยประมาณอยู่ที่อัตราร้อยละ 4.2 ซึ่งมีการปรับลดลง
เนื่องจากการลดลงของการใช้จ่ายจากภาครัฐบาล การเพิ่มขึ้นของราคาน้ำมัน
และการบริโภคภายในประเทศที่ลดลง เนื่องจากค่าเงินดอลลาร์สหรัฐฯ
อ่อนตัวลงอย่างต่อเนื่องทำให้ในปี 2550
การส่งออกเป็นปัจจัยหลักของการเจริญเติบโตทางเศรษฐกิจ ดัชนีการลงทุนภาคเอกชนยังคงไม่ดีนัก
เนื่องจากผู้ลงทุนมีความระมัดระวังในการตัดสินใจลงทุนในโครงการขนาดใหญ่
รัฐบาลรักษาการณ์ได้พยายามที่จะกระตุ้นเศรษฐกิจโดยใช้นโยบายการคลัง อย่างไรก็ตาม
ถึงแม้ว่ารัฐบาลจะมีการใช้จ่ายมากถึงร้อยละ 94 ของงบประมาณปี 2550
แต่การใช้จ่ายส่วนใหญ่นั้นอยู่ในรูปของการใช้จ่ายทั่วไป
ซึ่งไม่ส่งเสริมการเจริญเติบโตทางเศรษฐกิจมากนัก
โดยสรุปอัตราการเจริญเติบโตของผลิตภัณฑ์มวลรวมในประเทศนั้น เป็นผลมาจากภาคอุตสาหกรรม
ซึ่งมีการเพิ่มขึ้นของความต้องการในสินค้าส่งออก มูลค่าการส่งออกในรูปสกุลเงินสหรัฐฯ นั้น
มีการเติบโตเกินกว่าร้อยละ 10
ในขณะที่มูลค่าการส่งออกในรูปเงินบาทมีอัตราการเติบโตต่ำกว่าร้อยละ 10
ซึ่งเป็นผลมาจากการแข็งค่าอย่างต่อเนื่องของเงินบาท
การเกินดุลของบัญชีเดินสะพัดและบัญชีการค้านั้น ยังได้ส่งผลให้ค่าเงินบาทแข็งตัวขึ้นอีก
สถานการณ์ของระบบการเงินในสหรัฐอเมริกา ความเชื่อมั่นของผู้บริโภค
และทิศทางราคาน้ำมันในตลาดโลกจะเป็นดัชนีชี้นำสถานการณ์เศรษฐกิจโลกในระยะสั้น

1.1 ความเสี่ยงในเชิงการดำเนินธุรกิจ

  1) การเปิดเสรีทางการค้าและภาวะการแข่งขัน

ธุรกิจโทรศัพท์เคลื่อนที่ 

  ธุรกิจโทรศัพท์เคลื่อนที่มีการแข่งขันอย่างเสรีตั้งแต่ปี 2545
  โดยปัจจุบันมีจำนวนผู้ใช้บริการโทรศัพท์เคลื่อนที่คิดเป็นร้อยละ 80 ของประชากรทั้งประเทศ
  อย่างไรก็ดีมีการคาดการณ์ว่าจำนวนผู้จดทะเบียนใช้บริการใหม่จะลดลง
  การพัฒนาคุณสมบัติของโทรศัพท์เคลื่อนที่และการมุ่งเน้นทางสื่อหลอมรวมอย่างต่อเนื่องทำให้ตลาดการซื้อโทรศัพท์เคลื่อนที่เพื่อทดแทนเครื่องเดิมนั้นเป็นที่น่าสนใจอย่างยิ่งในแง่ของการเติบโตของตลาด
  คุณสมบัติและราคาของโทรศัพท์เคลื่อนที่เป็นปัจจัยหลักในการเพิ่มความต้องการสำหรับตลาดโทรศัพท์เคลื่อนที่เพื่อทดแทนเครื่องเดิม
  ร้านค้าปลีกของบริษัทที่จำหน่ายโทรศัพท์เคลื่อนที่และอุปกรณ์เสริมได้เล็งเห็นถึงความต้องการในกลุ่มสินค้าราคาต่ำ
  และกลุ่มสินค้าราคาต่ำค่อนไปทางกลางโดยเฉพาะในประเทศไทย สำหรับภาคอุตสาหกรรมนั้น
  กำไรขั้นต้นของโทรศัพท์เคลื่อนที่ชั้นนำในตลาดโดยรวมของสินค้าทุกระดับราคายังคงที่
  เพื่อเป็นการสร้างความแตกต่างจากบริษัทคู่แข่ง
  บริษัทจึงมีการริเริ่มออกแบบและสั่งผลิตโทรศัพท์เคลื่อนที่ภายใต้ยี่ห้อ “i-mobile” ตั้งแต่ปี 2547
  และประสบความสำเร็จในการครองตลาดเป็นอันดับ 2 ในประเทศไทย
  นอกจากนี้บริษัทได้ทำการจัดจำหน่ายโทรศัพท์เคลื่อนที่ชั้นนำอีกหลายยี่ห้อ
  เพื่อเป็นการเสริมภาพลักษณ์ของการวางสินค้าในตลาด
  สงครามราคาและอายุการใช้งานที่สั้นลงของโทรศัพท์เคลื่อนที่ชั้นนำในปี 2550
  เป็นปัจจัยเสี่ยงหลักและเป็นที่คาดการณ์ว่า ปัจจัยเสี่ยงนี้จะเกิดขึ้นอย่างต่อเนื่องในอนาคต
  บริษัทได้กำหนดนโยบายด้านราคาและการจัดซื้อให้สอดคล้องกับภาวะการแข่งขันของตลาด
  ขณะเดียวกันต้องมีความยืดหยุ่นพอที่จะลดผลกระทบต่อกำไรขั้นต้น
  นอกจากนี้บริษัทได้ประสบความสำเร็จในการวางสินค้าสู่ตลาดโดยให้ผู้บริโภครู้สึกว่าการใช้โทรศัพท์เคลื่อนที่
  i-mobile เป็นการใช้เงินอย่างคุ้มค่า ในส่วนของช่องทางการจัดจำหน่ายนั้น
  โทรศัพท์เคลื่อนที่ชั้นนำ 2-3 ยี่ห้อได้ผูกติดกับผู้ให้บริการโทรศัพท์เคลื่อนที่
  บริษัทจึงสร้างความสามารถในการแข่งขัน โดยการขยายเครือข่ายแฟรนไชส์
  เพื่อให้เข้าถึงกลุ่มผู้บริโภค As a value proposition
  บริษัทได้มีการผนวกข้อมูลข่าวสารและสาระบันเทิง (content)
  โดยไม่เสียค่าใช้จ่ายให้กับโทรศัพท์เคลื่อนที่ทุกเครื่อง ในทางปฏิบัติ
  บริษัทจะคอยควบคุมดูแลปัจจัยต่างๆ เช่น การบริหารจัดการสินค้าคงคลัง รวมทั้งการสั่งซื้อ
  เพื่อลดผลกระทบของการมีสินค้าคงคลังที่ล้าสมัย
  ความเชื่อมั่นของผู้บริโภคที่ลดลงถือเป็นปัจจัยเสี่ยงอย่างหนึ่ง
  ดังนั้นเพื่อเป็นการลดความเสี่ยงจากการบริโภคที่ลดลงในประเทศ
  บริษัทได้ทำการขยายธุรกิจในตลาดต่างประเทศ อาทิ ประเทศมาเลเซีย ประเทศบังคลาเทศ
  ประเทศอินโดนีเซีย และได้ขยายต่อไปยังประเทศเวียดนาม
  ประเทศอินเดียและสาธารณรัฐประชาธิปไตยประชาชนลาวด้วย

ธุรกิจการให้บริการอินเตอร์เน็ต ISP & Broadband

  ตลาดสำหรับการเชื่อมต่ออินเตอร์เน็ตผ่าน ISP และ บรอดแบรนด์
  ถูกควบคุมดูแลเป็นบางส่วนภายใต้กฎระเบียบใหม่ โดยคณะกรรมการโทรคมนาคมแห่งชาติ
  (กทช.) เริ่มออกใบอนุญาตให้แก่ผู้ประกอบการปัจจุบันและผู้ประกอบการรายใหม่ ในปี 2548
  ส่งผลกระทบต่อโครงสร้างการแข่งขันทางธุรกิจและนำไปสู่การแข่งขันที่รุนแรงมากขึ้นโดยเฉพาะอย่างยิ่งส่งผลกระทบต่อการที่จะเข้ามาดำเนินธุรกิจของผู้ประกอบการต่างชาติ
  ดังนั้นบริษัทได้ปรับกลยุทธ์
  โดยหันมาเน้นที่ลูกค้าประเภทองค์กรเพื่อเป็นการหลีกเลี่ยงการแข่งขันด้านราคาภายหลังจากการเปิดเสรี
  นอกเหนือจากการให้บริการเชื่อมต่อแล้ว บริษัทได้ผนวก corporate and retail
  solutions/applications
  ซึ่งเป็นส่วนหนึ่งของกลยุทธ์เพื่อสร้างความแตกต่างจากผู้ให้บริการรายอื่น

ผลกระทบจากการเปิดเสรีของคณะกรรมการโทรคมนาคมแห่งชาติ (กทช.)

  ธุรกิจของกลุ่มบริษัทสามารถ ที่ได้รับผลกระทบทันทีจากการเปิดเสรีของ กทช. คือ
  ธุรกิจการให้บริการอินเตอร์เน็ต ISP และ บรอดแบรนด์ โดยธุรกิจดังกล่าวมีการแข่งขันที่สูงขึ้น
  ผู้แข่งขันรายใหญ่ที่เข้ามาในตลาดสามารถให้บริการได้ในราคาที่ต่ำกว่ามาก
  บริษัทได้ตระหนักถึงสถานการณ์ดังกล่าวและได้มีการวางกลยุทธ์
  เพื่อลดผลกระทบทางลบที่อาจเกิดขึ้นกับธุรกิจ
  รวมถึงกลยุทธ์ในการจัดตั้งและร่วมมือกับพันธมิตรในการขยายแนวทางในการดำเนินธุรกิจ

2) ความเสี่ยงเชิงเทคโนโลยี

  เนื่องจากบริษัทได้ลงทุนในธุรกิจให้บริการอินเตอร์เน็ต (Internet service provider)
  และให้บริการสื่อสารข้อมูลภาพและเสียงผ่านดาวเทียม (Very Small Aperture Terminal
  หรือ VSAT) ผ่านบริษัทย่อย และต้องเผชิญกับการเปลี่ยนแปลงของเทคโนโลยีใหม่ๆ
  อย่างต่อเนื่อง ทำให้ต้องมีการพัฒนาสินค้าให้มีประสิทธิภาพ ความน่าเชื่อถือ โดยมีราคาที่ต่ำลง
  ผลกระทบจากการเปลี่ยนแปลงเทคโนโลยีที่รวดเร็วดังกล่าว ทำให้สินค้ามีอายุการใช้งานสั้นลง
  รวมถึงค่าบริการที่ถูกลง เนื่องจากการเข้าถึงเทคโนโลยีทำได้ง่ายขึ้น
  บริษัทได้ตระหนักถึงความเปลี่ยนแปลงเหล่านี้และได้พยายามใช้ทรัพยากรที่มีอยู่ให้เกิดประโยชน์สูงสุดและสร้างแหล่งรายได้ใหม่ๆ
  อย่างระมัดระวังในการลงทุนในเทคโนโลยีใหม่ๆ

  การเปลี่ยนแปลงอย่างรวดเร็วในด้านรูปแบบการใช้งานของโทรศัพท์เคลื่อนที่และรสนิยมของผู้บริโภค
  ส่งผลให้อายุการใช้งานเฉลี่ยของโทรศัพท์เคลื่อนที่บางรุ่นลดลงเหลือเพียง 3 เดือน
  อย่างไรก็ตาม อายุการใช้งานของโทรศัพท์เคลื่อนที่โดยรวมอยู่ที่ประมาณ 4 ถึง 5 เดือน
  ซึ่งไม่เปลี่ยนแปลงจากปีที่ผ่านมา
  สถานการณ์ดังกล่าวชี้ให้เห็นว่าผู้ผลิตโทรศัพท์เคลื่อนที่นั้นมีความระมัดระวังมากขึ้นในการเปิดตัวสินค้าใหม่เข้าสู่ตลาดในประเทศ
  ซึ่งสะท้อนผ่านปริมาณโทรศัพท์เคลื่อนที่รุ่นใหม่ที่มีการวางจำหน่ายในตลาด สำหรับในปี 2550
  จำนวนโทรศัพท์เคลื่อนที่รุ่นใหม่ที่ออกสู่ตลาดนั้นไม่แตกต่างกับปี 2549
  ทั้งนี้เพื่อเป็นการลดความเสี่ยงเรื่องสินค้าตกรุ่น
  บริษัทได้ประสานงานอย่างใกล้ชิดกับผู้ผลิตโทรศัพท์เคลื่อนที่เพื่อจัดซื้อโทรศัพท์เคลื่อนที่ในรุ่นที่เป็นที่นิยมของผู้บริโภค
  โดยสั่งซื้อในปริมาณที่เหมาะสมเพื่อให้ได้ต้นทุนที่ต่ำลง
  รวมทั้งได้มีการร่วมมือกับผู้จัดจำหน่ายและแฟรนไชส์ เพื่อส่งเสริมการขายให้มีประสิทธิภาพยิ่งขึ้น

  อย่างไรก็ตามในตลาด content มีความเสี่ยงเรื่องการเข้ากันได้ (compatibility risk)
  ของ content กับโทรศัพท์เคลื่อนที่ทุกรุ่นทุกระบบ บริษัทได้พยายามพัฒนาให้ Content
  ของบริษัทใช้ได้กับโทรศัพท์ทุกรุ่นโดยเฉพาะอย่างยิ่งรุ่นที่มีราคาแพง
  เพื่อให้โทรศัพท์เหล่านั้นสามารถใช้บริการที่หลากหลายสำหรับข้อมูล ข่าวสาร และสาระบันเทิง
  ซึ่งต้องอาศัยทักษะในการพัฒนา
  การผนวกโปรแกรมประยุกต์เข้ากับโทรศัพท์เคลื่อนที่สามารถรับประกันรายได้ให้กับผู้ให้บริการโทรศัพท์เคลื่อนที่และผู้ให้บริการ
  content ผ่านการใช้บริการ Content ของผู้ใช้โทรศัพท์

  ความเข้ากันได้ (compatibility) นั้นเป็นความท้าทายหลัก เช่นเดียวกับตลาดคอมพิวเตอร์
  โทรศัพท์เคลื่อนที่ก็มีระบบปฏิบัติการ (operating system) ที่หลากหลาย
  ซึ่งมีวิวัฒนาการมาตลอดในช่วง 2-3 ปีที่ผ่านมา
  บริษัทมีแนวทางปฏิบัติในการทำงานร่วมกับระบบปฏิบัติการหลักในประเทศไทย 2-3 ระบบพร้อมๆ
  กันเพื่อให้สามารถใช้งานได้ ในส่วนของตลาดการให้บริการเสียง (voice) และไร้เสียง
  (non-voice) นั้น มีอายุการใช้งานเฉลี่ยที่สั้นลง
  อันเป็นผลมาจากการเปลี่ยนแปลงในรสนิยมของผู้บริโภคและบริการทดแทนที่หาได้
  บริษัทได้นำเสนอ content ที่ตรงกับความต้องการของผู้บริโภคในทุกกลุ่มเป้าหมาย
  เพื่อรองรับแรงกดดันทางตลาด โดยบริษัทได้ลงทุนจัดอบรมหลักสูตรต่างๆ ให้กับบุคลากร ผู้พัฒนา
  content ในขณะเดียวกันบริษัทยังได้ขยายการให้บริการ content
  และมีการป้องกันโปรแกรมโดยเซ็นสัญญาผูกขาดกับผู้ผลิต content หลายราย
  นอกจากการว่าจ้างเพื่อผลิต content แล้วบริษัทยังได้พัฒนา content ขึ้นเอง
  ซึ่งคิดเป็นสัดส่วนประมาณร้อยละ 50 ของรายได้ต่อปีของการให้บริการ content
  นอกจากนี้การลงทุนในระบบการจัดส่งข้อมูลและการบริหารจัดการลิขสิทธิ์ดิจิตอล
  จะเป็นปัจจัยสำคัญที่จะเพิ่มประสิทธิภาพในการส่งข้อมูลต่างๆ
  และลดความผิดพลาดของการเก็บชำระเงิน
  รวมทั้งยังเป็นการป้องกันการนำข้อมูลไปใช้อย่างผิดกฎหมายอีกด้วย

3) ความเสี่ยงจากการดำเนินธุรกิจในต่างประเทศ

  ปัจจุบันบริษัทมีการดำเนินธุรกิจในประเทศกัมพูชา ซึ่งความเสี่ยงที่สำคัญประการหนึ่งคือ
  เสถียรภาพทางการเมือง
  อย่างไรก็ตามในช่วงหลายปีที่ผ่านมาความมีเสถียรภาพทางการเมืองในประเทศได้เป็นปัจจัยหลักที่ช่วยส่งเสริมและพัฒนาเศรษฐกิจโดยรวม
  บริษัทและคณะผู้บริหารได้ทำความคุ้นเคยกับสภาพสังคม เศรษฐกิจ
  การเมืองและสภาพแวดล้อมทางธุรกิจ
  โดยบริษัทตระหนักดีถึงความเสี่ยงที่ได้กล่าวมานั้นและได้เตรียมมาตรการรองรับผลกระทบที่อาจมีต่อการดำเนินธุรกิจของบริษัท

  ในปี 2544
  บริษัทได้รับสัมปทานจากสำนักงานการบินพลเรือนของประเทศกัมพูชาในการดำเนินงานติดตั้งและให้บริการควบคุมจราจรทางอากาศ
  (“Air Traffic Control Services”) เป็นระยะเวลา 22 ปี
  โดยดำเนินการผ่านบริษัทย่อยที่ชื่อ บริษัท แคมโบเดีย แอร์ ทราฟฟิค เซอร์วิส จำกัด
  โดยอาศัยความชำนาญของบริษัท วิทยุการบินแห่งประเทศไทย จำกัด โดยเริ่มเปิดบริการตั้งแต่ปี
  2545 เป็นต้นมา และเมื่อเดือนตุลาคม 2550
  บริษัทย่อยดังกล่าวได้รับการขยายอายุสัมปทานออกไปอีกเป็นเวลา 10 ปี
  รายได้บริษัทมาจากเที่ยวบินทั้งภายในประเทศและระหว่างประเทศ
  รวมทั้งการบินผ่านน่านฟ้ากัมพูชาของสายการบินระหว่างประเทศ
  ทั้งนี้ความไม่แน่นอนในการใช้การจราจรทางอากาศของทั่วโลก
  ส่งผลกระทบโดยตรงต่อผลการดำเนินงานของบริษัท อย่างไรก็ตามตั้งแต่ปี 2545
  ที่บริษัทเปิดดำเนินการ บริษัทยังไม่เคยประสบปัญหาจากความเสี่ยงดังกล่าว

  ในปี 2549 บริษัทย่อยในกลุ่มชนะการประมูลโครงการติดตั้งและจัดสร้างไฟฟ้า 16 เมกกะวัตต์
  จากบริษัทร่วมทุนในเครือปูนซีเมนต์ไทยในจังหวัดกัมปอต ประเทศกัมพูชาเป็นระยะเวลารวม 10
  ปี ซึ่งการติดตั้งอุปกรณ์จะแล้วเสร็จในปี 2550
  โดยคาดการณ์ว่าจะสามารถผลิตกระแสไฟฟ้าให้กัมปอตซีเมนต์ได้ในปี 2551
  ภายใต้สัญญาการซื้อขายนั้น บริษัทได้มีการลดความเสี่ยงที่อาจเกิดขึ้นจากการปฏิบัติการต่างๆ

 I-Mobile International

  บริษัท สามารถ ไอ-โมบาย จำกัด (มหาชน) ซึ่งเป็นหนึ่งในบริษัทย่อยแห่งหนึ่ง
  ได้เริ่มให้บริการในต่างประเทศ อาทิ ประเทศมาเลเซีย ประเทศกัมพูชา
  และประเทศอินโดนีเซีย จากการร่วมเป็นพันธมิตรกับบริษัท ทีเอ็ม อินเตอร์เนชั่นแนล เบอร์ฮัด
  (“TMI”)
  จะเป็นปัจจัยกระตุ้นการให้บริการเสริมของไอ-โมบายในต่างประเทศสำหรับลูกค้าจดทะเบียนของ
  TMI
  ขณะเดียวกันจะเป็นการส่งเสริมให้ผลิตภัณฑ์ของไอ-โมบายมียอดจำหน่ายที่เพิ่มขึ้นในตลาดต่างประเทศ
  นอกจากนี้
  บริษัทดังกล่าวยังต้องเผชิญความเสี่ยงจากสถานการณ์และนโยบายเศรษฐกิจโดยรวมในประเทศมาเลเซีย
  ประเทศบังคลาเทศ และประเทศอินโดนีเซีย
  รวมทั้งความเสี่ยงในด้านความมีเสถียรภาพของความต้องการและภาวะการแข่งขันภายในประเทศนั้นๆ

1.2 ความเสี่ยงทางการเงิน

1)  ความเสี่ยงด้านอัตราแลกเปลี่ยนเงินตราต่างประเทศ

  จากงบการเงินรวมของบริษัท รายได้รวมของบริษัทประมาณร้อยละ 31
  เป็นรายได้ในสกุลเงินดอลลาร์สหรัฐฯ ขณะที่หนี้สินระยะยาว ณ เดือน ธันวาคม 2550
  ในสัดส่วนร้อยละ 31 อยู่ในสกุลเงินตราต่างประเทศ โดยเฉพาะสกุลเงินดอลลาร์สหรัฐฯ
  หนี้สินระยะยาวในสกุลเงินดอลลาร์สหรัฐฯ นั้น คิดเป็นร้อยละ 9
  ของรายได้ในสกุลเงินดอลลาร์สหรัฐฯ ซึ่งหนี้สินในสกุลเงินดอลลาร์สหรัฐฯ นี้
  เกี่ยวเนื่องกับสินเชื่อเพื่อสินทรัพย์ระยะยาว ในประเทศกัมพูชา
  และรายได้ของธุรกิจดังกล่าวก็อยู่ในสกุลเงินดอลลาร์สหรัฐฯ เช่นเดียวกัน
  บริษัทมีธุรกิจบางประเภท เช่น การจำหน่ายโทรศัพท์เคลื่อนที่ การผลิตเสาอากาศโทรทัศน์
  และการติดตั้งระบบสื่อสารต่างๆ ที่มีต้นทุนการดำเนินงานอยู่ในรูปของเงินดอลลาร์สหรัฐฯ
  และเงินยูโร การอ่อนค่าของเงินบาทนั้นส่งผลให้ต้นทุนของสินค้าและบริการเพิ่มขึ้น
  ทั้งนี้บริษัทก็ได้รับผลกระทบในสถานการณ์ในทางกลับกันด้วยเช่นกัน
  บริษัทได้ตระหนักถึงความผันผวนของอัตราแลกเปลี่ยนใน 2-3 ปี ที่ผ่านมา
  และได้ดำเนินนโยบายอย่างรอบคอบเพื่อลดความเสี่ยงจากความผันผวนดังกล่าว
  โดยบริษัทได้ดำเนินนโยบายลดความเสี่ยงจากอัตราแลกเปลี่ยนในบัญชีลูกหนี้การค้าและเจ้าหนี้การค้า
  บริษัทให้ความสำคัญในการจัดโครงสร้างเกี่ยวกับสัญญาจัดซื้อจัดจ้างระยะยาวกับผู้ขายสินค้าและผู้ให้บริการโดยทำสัญญาเป็นเงินสกุลบาทเพื่อลดความผันผวนของสกุลเงิน
  สำหรับเงินกู้ระยะยาวในสกุลเงินต่างประเทศของบริษัทย่อยนั้น
  บริษัทดังกล่าวก็มีรายได้อยู่ในสกุลเงินดอลลาร์สหรัฐฯ
  ในขณะที่สัดส่วนของยอดหนี้คงค้างในสกุลเงินต่างประเทศของบริษัทเหล่านั้นมีจำนวนเพียงเล็กน้อย
  ดังนั้นบริษัทจึงเห็นว่าจะไม่มีผลกระทบจากความเสี่ยงด้านความผันผวนของอัตราแลกเปลี่ยน
  จากแนวโน้มของสกุลเงินดอลลาร์สหรัฐฯ อย่างไรก็ดีในปัจจุบัน
  บริษัทมีการติดตามสถานการณ์การเปลี่ยนแปลงที่ไม่ปกติของอัตราแลกเปลี่ยนอย่างใกล้ชิด

2) ความเสี่ยงจากหนี้สินและสภาพคล่องของบริษัทและบริษัทย่อยต่างๆ

  หนี้สินหลักของบริษัทและบริษัทย่อย ประกอบไปด้วย หนี้สินระยะยาวและหนี้สินระยะสั้น
  โดยหนี้สินระยะสั้นประกอบด้วย เจ้าหนี้ทางการค้า ซึ่งอยู่ในรูปของ เครดิตเทอม ที่มีการตกลงกัน
  เนื่องจากเครดิตเทอมได้มีการเจรจากันไว้ล่วงหน้าแล้ว
  บริษัทจึงไม่เห็นความเสี่ยงในการชำระหนี้เหล่านั้น สัดส่วนที่สำคัญอีกสัดส่วนหนึ่งคือ
  สัดส่วนหนี้สินระยะยาวซึ่งคิดเป็นร้อยละ 10 ของหนี้สินรวม
  โดยระยะเวลาในการชำระคืนเงินกู้นั้น
  ขึ้นอยู่กับความสามารถในการสร้างรายได้ของบริษัทย่อยแต่ละบริษัท
  ดังนั้นบริษัทจึงดูแลสถานะทางการเงินและกำหนดการชำระคืนอย่างใกล้ชิด
  เพื่อให้สามารถปฏิบัติได้ตามภาระผูกพันที่มีอยู่

  สำหรับการประมูลโครงการต่างๆ ของภาครัฐ
  ซึ่งจำเป็นต้องมีการค้ำประกันการประกวดราคาตามมูลค่าของแต่ละโครงการ
  บริษัทได้สร้างความสัมพันธ์เชิงธุรกิจที่ดีกับธนาคารและสถาบันการเงินหลายแห่ง
  เพื่อรองรับการค้ำประกันการประกวดราคาดังกล่าว โดยไม่ส่งผลกระทบต่อสภาพคล่องของบริษัท

  ในปัจจุบันบริษัทสามารถชำระคืนเงินกู้ได้ตรงตามเงื่อนไขการชำระหนี้ที่ได้ตกลงกันไว้
  ในส่วนของบริษัทย่อยที่มีการกู้ยืมเงินเพื่อรองรับโครงการใหม่ๆ
  ก็สามารถชำระคืนเงินกู้ได้ตามข้อตกลงเช่นกัน
  สำหรับรายละเอียดของกำหนดการชำระคืนเงินกู้นั้น
  ได้แสดงไว้ในหมายเหตุประกอบงบการเงินของบริษัท หมายเลข 20

3) ความเสี่ยงด้านอัตราดอกเบี้ย

  ความเสี่ยงด้านอัตราดอกเบี้ย คือ ความเสี่ยงที่เกิดจากความผันผวนของอัตราดอกเบี้ยเชิงลบ
  ซึ่งส่งผลกระทบต่อกระแสเงินสดของบริษัท
  ซึ่งความเสี่ยงดังกล่าวนี้ส่งผลต่อสภาพหนี้ของบริษัทกับเจ้าหนี้ในปัจจุบัน
  การเปลี่ยนแปลงที่ไม่สามารถคาดการณ์ล่วงหน้าของอัตราดอกเบี้ยเงินบาทและดอกเบี้ยดอลลาร์สหรัฐฯ
  นั้น อาจส่งผลกระทบต่อความสามารถในการชำระคืนเงินกู้ของบริษัท
  บริษัทได้รับอัตราดอกเบี้ยสำหรับเงินกู้ยืมระยะยาวสกุลเงินบาทที่มีอัตราดอกเบี้ยสำหรับลูกค้าชั้นดี
  (MLR) โดยหักส่วนต่างที่ตกลงไว้ล่วงหน้า ในขณะที่เงินกู้ยืมสกุลดอลลาร์สหรัฐฯ ได้รับดอกเบี้ยที่
  LIBOR บวกส่วนต่างที่ได้ตกลงไว้
  อัตราดอกเบี้ยทั้งหมดที่มีการตกลงไว้นั้นเป็นอัตราดอกเบี้ยลอยตัว จากการติดตามอย่างใกล้ชิด
  บริษัทตระหนักถึงสถานการณ์ของอัตราดอกเบี้ยระยะสั้น ดังนั้นหากเกิดสัญญาณของความผันผวนขึ้น
  บริษัทอาจใช้เครื่องมือป้องกันความเสี่ยงทางการเงินต่างๆ เพื่อจำกัดความเสี่ยงดังกล่าว

4)  ความเสี่ยงจากหนี้สงสัยจะสูญ

  บริษัทมีความเสี่ยงจากความสามารถในการชำระหนี้จากลูกหนี้ทางการค้าประเภทต่างๆ
  จากงบการเงินรวม ณ วันที่ 31 ธันวาคม 2550 บริษัทมีบัญชีลูกหนี้การค้ารวม 3,618 ล้านบาท
  โดยมีจำนวน 1,027 ล้านบาท เป็นลูกหนี้ที่มียอดค้างชำระนานกว่า 12 เดือน
  ซึ่งประกอบไปด้วยหนี้ค้างชำระในบริษัทย่อยของกลุ่ม
  อย่างไรก็ตามบริษัททำการตั้งค่าเผื่อหนี้สงสัยจะสูญไว้แล้วเป็นจำนวน ทั้งสิ้น 156 ล้านบาท
  เมื่อเดือนธันวาคม 2550 บริษัท สามารถ ไอ-โมบาย จำกัด (มหาชน)
  ซึ่งเป็นบริษัทย่อยได้ยื่นฟ้องต่อศาลแพ่งเพื่อเรียกร้องให้กิจการร่วมค้าไทย-โมบายชำระหนี้ที่ค้างชำระโดยเรียกค่าเสียหายพร้อมดอกเบี้ยจากการผิดสัญญารวมเป็นเงินทั้งสิ้น
  1,533 ล้านบาท
  บริษัทได้กำหนดนโยบายในการประเมินความสามารถในการชำระหนี้ของลูกค้าเหล่านี้
  เพื่อลดความเสี่ยงของจำนวนลูกหนี้สงสัยจะสูญให้น้อยลง
  นอกจากนี้บริษัทยังได้พยายามเก็บหนี้ค้างชำระให้ได้มากที่สุด